3. Proces evidencie publikačnej činnosti sa delí na etapy:

a) **autor** v prvej etape určí/navrhne kategóriu publikačnej činnosti alebo ohlasu a uvedie príslušný kód podľa prílohy č. 1, resp. prílohy č. 2; uvedie aj percentuálny podiel svojho autorstva,

b) za prípravu **podkladov a dokumentácie** podľa ods. 4 na evidenciu publikačnej činnosti a ohlasov **je zodpovedný autor, podklady sa zbierajú a odovzdávajú knižnici alebo poverenému zamestnancovi priebežne**, teda tak, ako dokumenty a ohlasy počas roka vznikajú,

c) za správnosť kategorizácie publikačnej činnosti a ohlasu podľa článku 5 ods. 1
zodpovedá štatutárny orgán organizácie SAV;

d) odborné spracovanie bibliografických záznamov o publikačnej činnosti a ohlasoch
zabezpečuje zásadne na základe podkladov autora zamestnanec knižnice organizácie SAV alebo organizáciou SAV poverený zamestnanec. Pred spracovaním overí formálnu stránku zaradenia publikácií a ohlasov. Ak je dokument zaradený do
nesprávnej kategórie, zamestnanec knižnice alebo poverený zamestnanec na to autora upozorní; v prípade nesúladu o úprave kategórie rozhodne štatutárny orgán
organizácie SAV. Zamestnanec knižnice alebo poverený zamestnanec má právo
v súlade so štandardami odborného spracovania zmeniť a upraviť iné nesprávne údaje v záznamoch,

e) údaje z evidencie publikačnej činnosti a ohlasov sa zverejňujú bez obmedzenia
spôsobom umožňujúcim hromadný prístup. Zverejňovanie zabezpečuje Ústredná
knižnica SAV. Automatické generovanie publikačnej činnosti a ohlasov zamestnancov SAV a organizácií SAV na webovej stránke SAV sa realizuje v súčinnosti s Výpočtovým strediskom SAV.

4. **Autor** pripravuje pre evidenciu a spracovanie svojej publikačnej činnosti a ohlasov
podklady a **je povinný predložiť** príslušnú dokumentáciu, t. j. pôvodný dokument,
prípadne jeho časti alebo ich kópiu, ktoré publikovaný dokument a ohlas jednoznačne identifikujú. Ako podklady nie sú akceptované webové stránky vydavateľov. Pokiaľ sa publikovaná práca nenachádza vo fonde knižnice organizácie SAV, **autor predkladá**:

a) pri vedeckých monografiách, odborných knižných publikáciách a vysokoškolských
učebniciach
1. titulný list publikácie (líce aj rub),
2. tiráž,
3. obsah,
4. informáciu o recenznom konaní, ak nie sú uvedení recenzenti vo vedeckej
monografii vydanej v zahraničnom vydavateľstve,

b) pri kapitolách z vedeckých monografií, štúdiách charakteru vedeckej monografie a
odborných knižných publikáciách
1. titulný list publikácie (líce aj rub),
2. tiráž,
3. obsah,
4. informáciu o recenznom konaní, ak nie sú uvedení recenzenti vo vedeckej
monografii, v časopise alebo zborníku, ktoré boli vydané v zahraničnom
vydavateľstve,

c) pri článkoch, príspevkoch, štúdiách alebo statiach v časopisoch a zborníkoch
1. titulnú stranu zdrojového dokumentu,
2. obsah časopisu alebo zborníka,
3. tiráž,
4. text článku, príspevku, štúdie alebo state;
4 informáciu o recenznom konaní, ak nie sú uvedení recenzenti vo vedeckom
zborníku vydanom v zahraničnom vydavateľstve

d) pri konferenčných zborníkoch
1. titulnú stranu zdrojového dokumentu,
2. obsah,
3. tiráž,
4. text príspevku,
5. relevantné podklady o pozvaní, ak ide o pozvaný príspevok,
6. informáciu o recenznom konaní, ak nie sú uvedení recenzenti v zborníku zo
zahraničnej vedeckej konferencie vydanom v zahraničnom vydavateľstve,
e) pri elektronicky vydaných dokumentoch zverejnených spôsobom umožňujúcim
hromadný prístup relevantné časti dokumentu vytlačené z webového sídla alebo kópiu dokumentu v elektronickej forme,

f) pri zvukových, obrazových alebo zvukovo-obrazových záznamoch, multimediálnych a
elektronických dokumentoch na hmotných nosičoch kópiu obalu a vytlačených
relevantných častí dokumentu,

g) pri ohlasoch na publikačnú činnosť kópie relevantných častí výstupu publikačnej
činnosti, ktoré obsahujú ohlas a umožňujú získať príslušné bibliografické údaje; to
neplatí pre ohlasy v databázach Web of Science Core Collection a SCOPUS, ak sú
dostupné v Slovenskej republike.

5. Informáciu o recenznom konaní podľa ods. 4 písm. a) až d) autor nepredkladá, ak je vedecká monografia, vysokoškolská učebnica alebo vedecký zborník vydaný v
zahraničnom vydavateľstve vedeckej literatúry, ktoré uskutočňuje recenzné konanie a je uvedené v [zozname](file:///C%3A%5CUsers%5CPc%5CDownloads%5Czoznam-vydavatelstva-01-2020.pdf) podľa § 108a ods. 8 zákona č. 131/2002 Z. z. o vysokých školách v znení zákona č. 455/2012 Z. z..